میللی ساوونما ناظیری حولوصی آکار تورک سلاحلی قوه‌لرینین لیبیا-دا خاریجی قوه اولمادیغینی بیلدیریب.
حولوصی آکار لیبیا-نین پایتاختی طرابلس-دا میللی بیرلیک حکومتی‌نین باش ناظیری عبدالمهدی دیبیبه ایله گؤروشونده ایکی اؤلکه آراسینداکی علاقه‌لری دیرلندیریب.
تورکیه ایله لیبیا آراسیندا 2019-جو ایلده ایمضا‌لانان آنلاشما سندی‌نین اهمیتینه توخونان حولوصی آکار بو موقاویله‌لرین ایکی اؤلکه‌نین دوستلوق، قارداش‌لیق، اورتاق تاریخ و دیرلرین تجسسومو اولدوغونو بیلدیریب.
لیبیا-دا زامان-زامان "تورکیه-نین خاریجی گوج" اولا‌راق گوندمه گتیریلدیگینی خاطیرلا‌دان ناظیر آکار "تورک سلاحلی قوه‌لری بورادا قطعیت ایله یاد گوج دئییل. تورک سلاح‌لی قوه‌لری‌نین عنصرلاری لیبیا-دا دوست و قارداش بیر اؤلکه‌نین عنصرلاری کیمی میسیونونو داوام ائتدیریر"، -دئیه قئید ائدیب.
لیبیا-دا یاخین زاماندا باریش و امین-آمانلیغین تورکیه-نین ان بؤیوک آرزوسو اولدوغونو ایفاده ائدن حولوصی آکار باریش و ثابت‌لیک اوچون سئچکی‌لرین کئچیریلمه‌سی‌نین واجیب‌لیگینه ده دقت چکیب.
